Dotazník na zber behaviorálnych údajov o akceptácii očkovania a zaočkovanosti

**Informovaný súhlas**

Ďakujeme Vám za záujem o túto štúdiu. Sme výskumní pracovníci z (uveďte názov inštitúcie) a zaujímame sa o (uveďte ciele štúdie). Vaše odpovede nám pomôžu sformovať a upraviť naše intervencie, tak aby sa zvýšila zaočkovanosť. Vyplnenie dotazníka bude trvať približne (odhadovaný počet minút) minút. Predtým ako vyjadríte súhlas so štúdiou, pozorne si prečítajte nasledujúce informácie.

Účasť na štúdii je dobrovoľná a na otázky neexistuje nesprávna odpoveď, všetky odpovede sú správne. Otázky sa týkajú očkovania a vášho postoja k očkovaniu. Budú nás zaujímať aj niektoré informácie o vás, napríklad o vašom pohlaví, veku a úrovni vzdelania. Odpovede budú anonymizované, čo znamená, že údaje nemôžeme spätne vysledovať. Údaje bude zhromažďovať (uveďte názov agentúry na zhromažďovanie údajov) a postúpi ich výskumnému tímu (uveďte názov inštitúcie výskumného pracovníka). Interná revízna komisia v (uveďte IRB) preskúmala protokol štúdie a udelila súhlas s vykonaním štúdie (vložte číslo súhlasu v okrúhlych zátvorkách).

Údaje budú uložené na serveroch (vložte miesto na uchovávanie údajov) a budú prístupné len výskumným pracovníkom zapojeným do tohto projektu. Údaje sa tu budú uchovávať počas (uveďte počet rokov) rokov. Údaje sa môžu v budúcnosti použiť v iných výskumných projektoch, ktoré budú skúmať postoje k očkovaniu. Používanie a uchovávanie údajov bude v súlade so všeobecným nariadením o ochrane údajov (GDPR) a vnútroštátnymi právnymi predpismi.

Ak máte otázky alebo výhrady k tejto štúdii alebo k spôsobu, akým budú použité a uchované vaše údaje, môžete sa obrátiť na (vložte meno) na (vložte e-mailovú adresu).

**Súhlas**

Svojou účasťou na štúdii beriem na vedomie, že:

Moja účasť je dobrovoľná.

Moje údaje budú použité pri skúmaní postoja k očkovaniu.

Moje údaje budú anonymizované.

Moje údaje budú bezpečne uložené v súlade s pravidlami všeobecného nariadenia o ochrane údajov a vnútroštátnymi zákonmi.

Svoju účasť môžem kedykoľvek odvolať.

Súhlasíte s účasťou na tejto štúdii?

**Áno/Nie**

|  |  |  |  |
| --- | --- | --- | --- |
| **Téma** | **Bod** | **Otázka** | **Možnosti odpovede** |
| **Sociálno-demografické údaje** | 1 | Koľko máte rokov? | Vek |
| 2 | Aké je vaše pohlavie?: | * 1. muž   2. žena   3. nebinárna osoba   4. neželám si uviesť |
| 3 | Kde bývate? | Možnosti týkajúce sa regiónu podľa daností krajiny (je potrebné očíslovať od 1) |
| 4 | Aká je najvyššia úroveň vášho dosiahnutého vzdelania? | Možnosti prispôsobené danostiam v krajine (je potrebné očíslovať od 1) |
| 5 | Ste v súčasnosti...? | 1. v zamestnaneckom pomere 2. samostatne zárobkovo činná osoba 3. mimo pracovného pomeru 4. študent/-ka 5. na dôchodku 6. práceneschopný/-á 7. iné   99. neželám si uviesť |
| **Správanie vo vzťahu k očkovaniu** | 6 | Pokiaľ vám je známe, absolvovali ste odporúčané očkovania? | 1. žiadne 2. niektoré 3. všetky   99. neviem/neželám si uviesť |
| 7 | Odmietli ste alebo odložili odporúčané očkovania? | 1. žiadne 2. niektoré 3. všetky   99. neviem/ neželám si uviesť |
| 8 | Plánujete do budúcnosti nechať sa zaočkovať podľa odporúčaní vo vašej krajine? | 1. určite nie 2. pravdepodobne nie 3. možno 4. pravdepodobne áno 5. určite   99. neviem/neželám si uviesť |
| **5C** | **Položka** | **Otázka** | **Možnosti na odpovede na všetky otázky týkajúce sa 5C** |
| Do akej miery súhlasíte alebo nesúhlasíte s týmito vyhláseniami? | | | 1. rozhodne nesúhlasím 2. čiastočne nesúhlasím 3. neutrálny postoj 4. čiastočne súhlasím 5. rozhodne súhlasím   99. neviem/ neželám si uviesť |
| **Dôvera** | **9 (hlavná otázka)** | **Myslím si, že očkovacie látky sú vo všeobecnosti bezpečné.** |  |
| 10 | Myslím, že vakcíny sú vo všeobecnosti účinné. |  |
| 11 | Dôverujem orgánom verejného zdravotníctva, že budú odporúčať len bezpečné a účinné očkovacie látky. |  |
| **Strata ostražitosti** | **12 (hlavná otázka)** | **Nechávam sa očkovať, pretože je príliš riskantné nakaziť sa.** |  |
| 13 | Očkovanie je pre mňa zbytočné, pretože aj tak ochoriem len zriedkavo. |  |
| 14 | Očkovanie nie je potrebné, pretože choroby, ktorým sa dá predchádzať očkovaním, už nie sú časté. |  |
| **Obmedzenia** | **15 (hlavná otázka)** | **Z praktických dôvodov pre mňa bude ťažké nechať sa zaočkovať.** |  |
| 16 | Je pre mňa dôležité dostať základné očkovanie včas. |  |
| 17 | Nemám problém dostať sa k očkovaniu. |  |
| **Kalkulácia** | **18 (hlavná otázka)** | **Keď uvažujem o očkovaní, zvažujem prínosy a riziká, aby som sa rozhodol/rozhodla čo najlepšie.** |  |
| 19 | Vo všeobecnosti sa pri očkovaní riadim tým, čo mi odporučí lekár alebo zdravotnícky pracovník. |  |
| 20 | Informácie o vakcínach od zdravotníckych orgánov sú spoľahlivé. |  |
| **Kolektívna zodpovednosť** | **21 (hlavná otázka)** | **Nechávam sa očkovať, pretože tým chránim iných.** |  |
| 22 | Ak sú všetci očkovaní, nemusím sa nechať zaočkovať. |  |
| 23 | Väčšina mojich najbližších príbuzných a priateľov chce, aby som sa dal zaočkovať. |  |

**Otvorené kvalitatívne otázky**

1. Aké otázky alebo obavy máte, keď uvažujete o očkovaní?

2. Čo vám ako prvé napadne v súvislosti s očkovaním?

3. **Dôvera**: Čo si všeobecne myslíte o bezpečnosti a účinnosti očkovacích látok?

4. **Strata ostražitosti**: Ako hodnotíte riziko infikovania sa chorobami, ktorým je možné predchádzať očkovaním?

5. **Obmedzenia**: S akými prekážkami sa stretávate, keď sa chcete nechať zaočkovať? Môže to zahŕňať fyzické, psychologické alebo iné druhy problémov.

6. **Kalkulácia**: Aké typy informácii hľadáte a čítate, keď sa rozhodujete o tom, či sa necháte zaočkovať?

7. **Kolektívna zodpovednosť**: Čo si myslíte o očkovaní ako prostriedku na ochranu iných?

*This document serves as an editable version of the survey tool presented in Section 2.1 (Table 1) of ‘*[*Tools and methods for promoting vaccination acceptance and uptake: a social and behavioural science approach*](https://www.ecdc.europa.eu/en/publications-data/tools-and-methods-promoting-vaccination-acceptance-and-uptake-social-and)*’, published by ECDC on 28 April 2025. It provides users with an easier format to work with if they would like to use and adapt the original survey. Please consult the original report for all of the contextual details and instructions, as well as the references relating to individual survey items.*